આ પરિસંવાદને ખુલ્લો મુકતા પ્રા.વહીવટદારશ્રી આર.આર.રાવલે જણાવ્યું હતું કે, સમાજ અને રાષ્ટ્રના વિકાસમાં પ્રસાર માધ્યમોનો ફાળો અતિ મહત્વનો રહ્યો છે. તે સમાજમાં થઈ રહેલ અવનવા પરિવર્તનની ઘટનાઓંની માહિતી પુરી પાડી સમાજને ઉજાગર કરવાનું કામ કરે છે. હકારાત્મક પત્રકારત્વનું એક માત્ર લક્ષ્ય સત્ય, સંસ્કાર અને સમાજના કલ્યાણ માટેનું હોવું જોઈએ કે જેનો ખુબ મોટો લાભ છેવાડેના માનવીને મળશે. તેમણે વર્તમાન ઝડપી યુગમાં સંપૂર્ણ નિષ્ઠા અને પ્રમાણિકતાથી પત્રકારોએ સમાજ અને રાષ્ટ્રના સર્વાંગી વિકાસ પ્રત્યેનું દાયિત્વ અદા કરવાની જરૂરિયાત પર ભાર મુક્યો હતો.